Eskom soek jóú kundigheid(Grafika: Eskom) Eskom het ŉ digitale platform bekendgestel om voordeel te trek uit die verskeidenheid van vaardighede uit die publiek. Die kragvoorsiener sê hy het die afgelope paar maande ŉ oorweldigende reaksie ontvang ná sy versoek vir vaardige kragopwekkingspersoneel om na vore te kom in die heropbou van vaardighede in die organisasie. “Skareverkryging is anders as werwing omdat dit aangedryf word deur spesifieke tegniese uitdagings; dit word nie verbind met ŉ permanente posisie nie; en dit teiken ŉ talentpoel wat bestaan uit hoogs vaardige en ervare persone,” sê Eskom in ŉ verklaring. Die skareverkrygingsplatform is deur Eskom ontwikkel en is Dinsdag bekendgestel. Besoek die digitale platform hier: https://www.eskom.co.za/crowdsource/. “Die platform het ten doel om die skareverkrygingsproses te vereenvoudig en seker te maak dat vaardige en ervare persone hul besonderhede direk op die platform kan invul.” Tot dusver sluit die basis 238 individue in, waarvan 153 reeds op ŉ kortlys geplaas is as aktief, vaardig en bereidwillig. Altesaam 25 persone is reeds gekies vir die eerste fase van die skareverkrygingsinname. “Die individue sal tussen November en Desember 2022 met werk begin. Bykomende werwing sal plaasvind soos en wanneer dit benodig word, om spesifieke tegniese behoeftes te takel.” Om volhoubaarheid te verseker en die impak van dié vaardighede te vergroot, word daar van elke individu deur die skareverkrygingsplatform vereis om vaardighede oor te dra na die permanente Eskom-span saam met wie hulle werk. Die publiek word aangemoedig om die platform te besoek en hul besonderhede te voltooi indien jy aan die volgende kriteria voldoen: “Eskom sien uit daarna om met Suid-Afrikaners saam te werk om die huidige uitdagings rondom elektrisiteitsvoorsiening te takel.” Klik op hierdie skakel om jou besonderhede te voltooi: https://www.eskom.co.za/crowdsource/ Vir navrae kan jy ŉ e-pos stuur aan die skareverkrygingspan by [email protected]